Zrin cḥal d iseggasen, taqcict-nni timɣur, yiwen wass deg ussan, truḥ ad dtagem, mi tewweḍ ɣer tala tufa setut tsemda aɣerbal ɣer lɛin yugi ad d-yeččar, taqcict-nni tettraǧu tettraǧu armi tuyes tenna-as : «a yemma jidda, anef-iyi ad čareɣ tasagemt-iw », terraas-d: «ar d-yeččar uɣerbal-iw », taqcict-nni ur tt-yeɛǧib ara lḥal, tɛedda tessers tabuqalt-is ɣer lɛin tekker setur tḍiyyer-itt, tenna-as : «ruḥ a timnejlit n sebɛa watmaten-is », taqcict-nni tuhem, tuɣal-d s axxam tettru terra iman-is tuḍenn, tenna-as i yemma-s : «seww-iyi-d taberkukest », terra-as-d : «yerbeḥ a yelli », tɛedda tmeṭṭut-nni rrif n lkanun i wakken ad tseww, teṭṭef-as afus-is dinna, yemma-s-nni tṣuɣ tenna-as : «serreḥ-iyi a yelli rɣiɣ », terra-asd: «Welleh ma serḥeɣ-am arama tɛuhdeḍ-iyi ad iyi-d-tiniḍ tidet », tenna-as : «ɛuhdeɣ-kem a yelli ad am-d-iniɣ tidet », terra-as-d: «ayɣen iyi-d-tenna yemma jidda kemm d timnejlit n watmaten-is ? », tenna-as : «a yelli, sɛiɣ sebɛa n warrac, asmi i kem-refdeɣ s tadist nnan-iyi-d ma tesɛiḍ-d taqcict sebɛeyyam d sebɛa lyali ṭṭbel ad yekkat ma d aqcic ad nenejli, ass-nni mi i d-tluleḍ tmuger-iten setut tenna-asen yemma-twen d aqcic i d-tsers, atmaten-im umnen-tt nejlin, ur yeẓri ḥedd anda i rran », taqcict-nni tettḥessis tettru dɣa tenna-as : «ihi ad ruḥeɣ ad d-nadiɣfell-asen,andabɣullanadten-awḍeɣ ».